Mbwa Mdogo (kundinyota)

400px|thumb|Ramani ya  Mbwa Mdogo - Canis Minor jinsi inavyoonekana kwa mtazamaji kwenye nusutufe ya kaskazini
Mbwa Mdogo (kwa Kilatini na Kiingereza Canis Minor) Uhusika milikishi (:en:genitive) ya "Canis Minor" katika lugha ya Kilatini ni "Canis Minoris" na hili ni umbo la jina linaloonekana katika majina ya nyota za kundi hili kama vile Alfa Canis Minoris, nk. ni jina la kundinyota ndogo kwenye angakaskazi ya Dunia. 

Mahali pake
Mbwa Mdogo - Canis Minor lipo angani si mbali na nyota angavu sana ya Shira (Sirius). Linapakana na kundinyota jirani za Mapacha) (pia Jauza, lat. Gemini), Kaa (pia Saratani, lat. Cancer), Shuja (Hydra) na  Monukero (Monoceros). Haipakani moja kwa moja na Mbwa Mkubwa (Canis Major).

Jina
Mbwa Mdogo (Canis Minor) halikujulikana  kwa mabaharia Waswahili kama kundinyota ya pekeeHaiko katika orodha za Knappert, wala nyota ya Procyon.. Waarabu waliijua kwa jina la الكلب المتقدّم al-kalb al-mutaqaddim kwa maana “mbwa wa kutangulia” na hapa walitafsiri jina la Kigiriki liliopatikana kwa Ptolemaio aliyetaja nyota kuu kwa jina la  Πρκυον prokion kwa maana ileile PAL - Glossary Tri", tovuti ya mradi wa "Ptolemaeus Arabus et Latinus (PAL)" wa Bavarian Academy of Sciences and Humanities, iliangaliwa Oktoba 2017 . Wagiriki waliiona nyota ya Alfa Canis Minoris jinsi ilivyotangulia kuonekana angani kabla ya Shira (Sirius) au “Mbwa Mkubwa”.

Kwa hiyo hata Wagiriki hawakuangalia hapa kundinyota lakini walijali tu nyota yake ya Alfa au Procyon. Linganisha  Allen uk. 132.

Canis Minor - Mbwa Mdogo ni kati ya makundinyota 48 yaliyotajwa tayari na Klaudio Ptolemaio katika kitabu cha Almagesti wakati wa karne ya 2 BK. Iko pia katika orodha ya makundinyota 88 ya Umoja wa Kimataifa wa Astronomia The Constellations , tovuti ya International Astronomical Union , iliangaliwa Julai 2017 kwa jina la Canis Minor. Kifupi chake rasmi kufuatana na Ukia ni 'CMi'.

Nyota
Nyota angavu zaidi ni Alfa Canis Minoris au Procyon CMi-Procyon - Naming Stars , tovuti ya Ukia, iliangaliwa Novemba 2017. Ina mwangaza unaoonekana wa mag 0.34 ikiwa umbali wa miakanuru 11.4 kutoka Dunia yetuProcyon (Alpha Canis Minoris), tovuti ya Prof. Jim Kaler. 

 Jina la(Bayer) Namba yaFlamsteed Jina (Ukia) Mwangaza unaoonekana Umbali (miakanuru) Aina ya spektra α 10 Procyon 0,40m 11,4 F5 IV β 3 Gomeisa 2,89m 150 B8 V γ 4 4,33m 200 K3 III<center>Habari za mwangaza na umbali vinaweza kubadilika kutokana na vipimo vipya

Tanbihi


Marejeo
 Richard Hinckley Allen: Star-Names and their Meanings; kwa G. E. Stechert New York, Leipzig, London, Paris 1899, “Argo Navis” ukurasa 131 ff (online hapa kwenye archive.org)
 Jan Knappert, 1993: The Swahili Names of Stars, Planets and Constellations; The Indian Ocean Review September 1993 Volume 6 No. 3 September 1993, kurasa 6-7, ISSN 1031-2331

Viungo vya Nje
 Constellation Guide: Canis Minor constellation
Canis Minor, "Stars", kwenye tovuti ya Prof Jim Kaler, University of Illinois, iliangaliwa Oktoba 2017
 Star Tales – Canis Minor, tovuti ya Ian Ridpath, iliangaliwa Oktoba 2017
 The Deep Photographic Guide to the Constellations: Canis Minor